 Na RICHARD MUNGUTI ASASI zinazohusika na masuala ya usalama nchini zimepewa muda zaidi kusuluhisha nje ya korti kesi inayomkabili aliyekuwa Waziri wa Usalama Dkt Fred Matiang’i kuhusu uvamizi wa makazi yake na polisi Feburuari 8/9, 2023. Jaji Kanyi Kimondo aliamuru afisi ya uchunguzi wa jinai (DCI) na afisi ya mkurugenzi wa mashtaka ya umma (DPP) pamoja na wakili Danstan Omari wawasilishe mkataba wa suluhu wa kesi hiyo. Vipengee vya mkataba huo wa kusuluhisha kesi hiyo ni pamoja na Dkt Mating’i kutamatisha kesi aliyoshtaki DPP, DCI na Inspekta Jenerali Mkuu wa Polisi (IG) kwa kujaribu kumtia nguvuni na kumshtaki kwa kutoa habari za uwongo. Mahakama kuu ilitoa agizo kuzuia DPP, DCI na IG kumshtaki kwa kutoa habari za uwongo kwamba polisi walivamia makazi yake. Jaji Kimondo alifahamishwa na Bw Omari pamoja na viongozi wa mashtaka kwamba DPP, DCI na IG hawataki kuendelea na uchunguzi unaolenga kumfungulia mashtaka Dkt Matiang’i. Mahakama ilifahamishwa tayari DPP ameagiza uchunguzi dhidi ya waziri huyo wa zamani wa usalama ukomeshwe mara moja. Kesi hiyo itatajwa tena Juni 7, 2023 kuwezesha pande zote kueleza korti ikiwa kunayo maafikiano.     You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  